Naša zn.: 12-10/00456/DG2/5/Za-6                                                                                  

R o z h o d n u t i e

Mestská časť Bratislava–Petržalka ako príslušný špeciálny stavebný úrad pre miestne komunikácie III. a IV. triedy a účelové komunikácie (ďalej len špeciálny stavebný úrad), podľa § 3a  ods. 4) zákona č. 135/1961 Zb. o pozemných komunikáciách v znení neskorších predpisov (cestný zákon), podľa  § 120 ods. 1) zákona č. 50/1976 Zb o územnom plánovaní a stavebnom poriadku v znení neskorších predpisov (ďalej len stavebný zákon) a čl. 74  ods. b) Štatútu hlavného mesta SR Bratislavy, podľa § 66 stavebného zákona v súlade s § 46 zákona č.71/1967 Zb. o správnom konaní (správny poriadok) v znení neskorších predpisov
                                                                                                                                               
                                                                  v y d á v a
                                                     s t a v e b n é   p o v o l e n i e

	stavebníkovi MICROTECH, spol. s r.o., Hraničná 18, 821 05 Bratislava 2, IČO 17 318 602 , na základe žiadosti zo dňa  18.9.2009, na stavbu: 

„Polyfunkčný komplex budov, Einsteinova ul., Bratislava - Petržalka“                                         objekt SO 18 Úprava parkovania a vjazdy na Pečnianskej ulici

k. ú. Petržalka, na pozemkoch parc. č. 4984/1, 4984/3, 4984/4, 4983/3, 4982,4981, 4980, 4979, 4978/2, 4978/3, 4977/1, 5066/7, 5066/5. Stavba sa povoľuje v tomto rozsahu: dopravné napojenie Polyfunkčného komplexu budov z Pečnianskej ulice podľa rozhodnutia č.12-10/10418,10419/DC4/RA1132 z 2.6.2010 vydaného mestskou časťou Bratislava-Petržalka, rekonštrukcia jestvujúcich a výstavba nových parkovacích státí v celkovom počte 53 státí. Rozhodnutie o umiestnení stavby č.UKSP 2692-TX1/2007-Ze,Kch-31 z 30.8.2007, ktoré nadobudlo právoplatnosť 19.9.2007, vydala mestská časť Bratislava – Petržalka, Kutlíkova 17, 852 12 Bratilava.
.
  
Na uskutočnenie stavby sa určujú tieto záväzné podmienky:
1.	Stavbu zrealizovať v súlade s dokumentáciou overenou v stavebnom konaní. Prípadné zmeny nesmú byť realizované bez predchádzajúceho povolenia  stavebného úradu.
2.	Zrekonštruované a novopostavené parkovacie státia budú verejne prístupné bez obmedzenia vjazdu dopravnými zariadeniami. V súčasnosti jestvujúve vyhradené parkovacie státia na parkovisku na Pečnianskej ulici v počte 6 ks budú rešpektované v súlade s vydanými rozhodnutiami na ich umiestnenie a počas výstavby budú po dohode s vlastníkmi motorových vozidiel premiestnené.

3.	Stavebník je povinný parkovacie státia zo strany obytných domov Pečnianska 1-11, na ktoré po dohode s vlastníkmi motorových vozidiel zrealizuje prekládku vyhradených parkovacích miest (v súčasnosti 6 ks) z jestvujúceho parkoviska, zrealizovať ako prvé, ešte pred zahájením výstavby polyfunkčného komlexu – stanovisko č.12-10/10418, 10419/DC4/RA1132 z 2.6.2010 vydané mestskou časťou Bratislava – Petržalka.
4.	Stavebník je povinný oznámiť mestskej časti Bratislava – Petržalka, odd. ÚRaD premiestnenie jestvujúcich vyhradených parkovacích miest najneskôr 21 dní pred uskutočnením premiestnenia. 
5.	Stavebník je povinný uskutočniť premiestnenie vyhradených parkovacích státí podľa určenia dopravného značenia schváleného v Operatívnej komisii pri odd. prevádzky dopravy Magistrátu hl. m. SR Bratislavy. Premiestnenie uskutoční na vlastné náklady.
6.	Stavebník zabezpečí vytýčenie priestorovej polohy stavby organizáciou k  tomu          oprávnenou.
7.	Pri realizácii stavby sa musia dodržiavať predpisy týkajúce sa bezpečnosti práce a technických zariadení a musí sa dbať na ochranu zdravia pri práci na stavenisku. 
8.	Stavbu nesmie stavebník začať, pokiaľ stavebné povolenie nenadobudne právoplatnosť podľa  § 52 zák. č. 71/1967 Zb. o správnom konaní.
9.	Stavebné povolenie stráca platnosť, ak sa stavba nezačne do 2 (dvoch) rokov odo dňa nadobudnutia právoplatnosti tohto stavebného povolenia.
10.	Stavba bude dokončená najneskôr do 31. 10. 2012. 
11.	Stavebník je povinný udržiavať čistotu a poriadok na stavenisku.
12.	Stavebník je povinný na viditeľnom mieste stavbu označiť údajmi, kto a kedy stavbu povolil, stavebníka (obchodné meno a sídlo), termín začatia a termín ukončenia stavby. 
13.	Stavba bude realizovaná dodávateľsky. Stavebník je povinný pred začatím stavebných prác oznámiť stavebnému úradu zhotoviteľa stavby, oprávneného realizovať pozemné komunikácie a preukázať jeho odbornú spôsobilosť.
14.	Stavebník je povinný pred začatím stavby požiadať majiteľov podzemných inžinierskych sietí o ich presné vytýčenie a počas výstavby dodržiavať ich ochranné pásma v zmysle príslušných predpisov a noriem. 
15.	Stavebník je povinný zabezpečiť, aby pri križovaní, resp. súbehu navrhovaných inžinierskych sietí s podzemnými káblovými zariadeniami verejného osvetlenia bola dodržaná STN 73 6005 – stanovisko č.MAGS ODP 51960/09/302878/Há-187 z 30.10.2009.
16.	Stavebník je povinný zabezpečiť, aby prevádzka verejného osvetlenia počas realizácie stavebných prác nebola prerušená – stanovisko č.MAGS ODP 51960/09/302878/Há-187 z 30.10.2009.
17.	Stavebník je povinný dopravné značenie počas výstavby pre jednotlivé etapy výstavby zrealizovať podľa schváleného projektu organizície dopravy v Operatívnej komisii pri odd. prevádzky dopravy Magistrátu hl. m. SR Bratislavy.
18.	Stavebník je povinný vjazdy do garáží opatriť meračmi najvyššej prípustnej výšky – stanovisko č.KRP-20-148/DIO-2009 z 19.10.2009 vydané KRPZ v Bratislave.
19.	Stavebník je povinný osadením odvodňovacieho žľabu stavebne riešiť vjazdy a napojenia na miestnu komunikáciu Kopčianska tak, aby dažďové vody z týchto komunikácií nestekali na Pečniansku ulicu - stanovisko č.12-10/10418, 10419/DC4/RA1132 z 2.6.2010 vydané mestskou časťou Bratislava – Petržalka.
20.	Stavebník je povinný v prípade poškodenia vozovky a dopravných prahov na Pečnianskej ulici (vstavané aj mobilné) staveniskovou dopravou, vykonať ich opravu a uviesť vozovku aj dopravné prahy do technicky vyhovujúveho stavu - stanovisko 

       č.12-10/10418, 10419/DC4/RA1132 z 2.6.2010 vydané mestskou časťou Bratislava –  
      Petržalka.
21.	Stavebník je povinný pred zahájením stavby vykonať so správcom komunikácie (mestská časť Bratislava – Petržalka) obhliadku a záznam o aktuálnom stave komunikácie a súvisiacich zariadení - stanovisko č.12-10/10418, 10419/DC4/RA1132 z 2.6.2010 vydané mestskou časťou Bratislava – Petržalka.
22.	Stavebník je povinný pri realizácii stavby maximálne obmedziť znečisťovanie ovzdušia sekundárnou prašnosťou, vznikajúcou pre stavebných prácach a preprave materiálu. Zariadenia v ktorých sa manipuluje s prašnými látkami zakapotovať – stanovisko č.MAGS OZP 52185/2009-36543/Ma z 21.10.2009.
23.	Stavebník je povinný dodržať stanovisko č.62310/2009/2263 z 2.12.2009 vydané spoločnosťou SLOVNAFT, a.s. a práce na zrušení prístupovej komunikácie a výstavbe nového prístupu do objektu pneuservisu konzultovať so Správou majetku SLOVNAFT, a.s. a oznámiť ich 1 týždeň pred začatím inšpektorovi ČS p. Vitekovi, č.0905 597 145. Počas stavebných prác zabezpečiť, aby prevádzka pneuservisu Slovnaft, a.s. nebola prerušená ani obmedzená.
24.	Stavebník je povinný dodržať stanovisko č.28945/4020/09/Ri  zo  dňa 1.10.2009 vydané BVS, a.s. a uzatvoriť so spoločnosťou zmluvu o odvádzaní vôd z povrchového odtoku do verejnej kanalizácie.
25.	 Stavebník je povinný dodržať podmienky uvedené v stanovisku č.16168 09 Bratislava zo dňa 10.9.2009, ktoré vydala spoločnosť Slovak Telekom a.s.
26.	Stavebník je povinný pri nakladaní s odpadmi, ktoré vzniknú realizáciou stavby dodržiavať zák. č.  223/2001 Z.z. o odpadoch a o zmene a doplnení niektorých zákonov a v súlade so všeobecne záväznými právnymi predpismi vydanými na jeho vykonanie.
27.	Stavebník je povinný odovzdávať odpady na zneškodnenie len fyzickým alebo právnickým osobám, ktoré sú na túto činnosť oprávnené.
28.	Stavebníkovi sa nepovoľuje odpad skladovať, tento sa musí hneď po vytvorení odviesť k oprávnenému odberateľovi.
29.	Stavebník je povinný najneskôr v termíne do kolaudácie stavby predložiť príslušnému stavebnému úradu doklady preukazujúce zhodnotenie resp. zneškodnenie odpadov zo stavby oprávnenou osobou..
30.	Stavebník je povinný uhradiť všetky prípadné škody spôsobené na cudzích objektoch a zariadeniach pri realizácii stavby.
31.	Stavebník je povinný oznámiť stavebnému úradu začatie stavby najneskôr  do 5 dní od začatia prác.
32.	Stavebník je povinný počas výstavby udržiavať čistotu na stavbou znečisťovaných komunikáciách a  verejných priestranstvách a výstavbu zabezpečiť bez porušenia bezpečnosti cestnej a pešej premávky.
33.	Po skončení stavebných prác je stavebník povinný  podľa § 79 stavebného zákona  požiadať o kolaudáciu stavby.
34.	Ku kolaudačnému konaniu stavebník predloží  určenie trvalého dopravného značenia schválené v Operatívnej komisii pri odd. prevádzky dopravy Magistrátu hl. m. SR Bratislavy, ako aj doklady podľa § 17 a § 18 ods. 1) vyhlášky č. 453/2000 Z.z., ktorou sa vykonávajú niektoré ustanovenia stavebného zákona. 

Námietky účastníkov konania - obyvateľov Pečnianskej ulice č. 1-11  851 01 Bratislava:

Námietka 1)
„Sťažnosť na porušenie vlastníckych práv pri výstavbe Polyfunkčného komplexu budov na Pečnianskej ulici, Bratislava-Petržalka objekt SO 18 Úprava parkovania a vjazdy na Pečnianskej ulici“.

Zamieta sa.

Povoľovaná stavba objektu SO 18 spočíva na pozemkoch vo vlastníctve Hlavného mesta SR Bratislava a stavebníka MICROTECH, spol. s r.o. Stavebník ku konaniu predložil všetky doklady, ktorými preukázal práva k pozemkom, na ktorých povoľovaná stavba spočíva. Účastníci konania, obyvatelia Pečnianskej ulice, nijako nepreukázali v čom sú ich vlastnícke práva porušené.

Námietka 2)
„Nesúhlasíme s tým, že v oznámení uverejnenom dňa 26.5.2010 na internete starostom Petržalky M. Ftáčnikom sa uvádza, že sa upúšťa od miestneho zisťovania a ústneho pojednávania, pretože sú stavebnému úradu dobre známe pomery staveniska – kritická situácia v parkovaní je už teraz.“

Zamieta sa.

Podľa § 61 ods.1) stavebného zákona, stavebný úrad oznámi začatie stavebného konania do 7 dní, odo dňa keď je žiadosť o stavebné povolenie úplná. Podľa § 61 ods. 2) od miestneho zisťovania, prípadne aj od ústneho pojednávania môže stavebný úrad upustiť, ak sú mu dobre známe pomery staveniska a žiadosť poskytuje dostatočný podklad na posúdenie navrhovanej stavby. Na stavbu objektu SO 18 Úprava parkovania a vjazdy na Pečnianskej ulici, ktorá sa má realizovať ako súčasť stavby „Polyfunkčný komplex budov, Einsteinova ul., Bratislava – Petržalka“, stavebník MICROTECH, spol. s r.o., Hraničná 18, 821 05 Bratislava 2, predložil všetky potrebné doklady týkajúce sa majetkoprávneho vysporiadania a súhlasné stanoviská od všetkých dotknutých orgánov. Navrhovaná stavba je v súlade s platným územným rozhodnutím, stavebný úrad vydal záväzné stanovisko, ktorým podľa §140b) stavebného zákona, overil splnenie podmienok územného rozhodnutia. Nakoľko konaniu nebránila žiadna prekážka, nebolo opodstatnené nariaďovať ústne pojednávanie. Preto špeciálny stavebný úrad oznámil začatie stavebného konania a upustil od ústneho pojednávania. 

Námietka 3)
„Nesúhlasíme so zrušením rampy pod terasou, ktorá slúži na pristavenie nákladných vozidiel (napr. pri sťahovaní, pri dovoze tovarov), ktoré sa pod terasu nezmestia. V jednom vchode býva 48 rodín x počet vchodov = jedna malá dedina.“

Zamieta sa.

Zachovanie súčasného sklonu spevnenej plochy smerom k budove nie je možné z dôvodu nevyhovujúceho sklonu pre potreby parkovania a z dôvodu zmeny spôsobu odvodnenia nových parkovacích miest. Na sťahovanie a zásobovanie je možné využiť zachované jestvujúce prístupové rampy do zásobovacieho tunela.

Námietka 4)
„Nesúhlasíme so zrušením nájazdov pod terasou pre autá.“

Vyhovuje sa.

Jestvujúce nájazdové rampy na pozemkoch parc. č. 4984/1, 4978/1, 4977/2 budú zachované a pre peších budú vybudované dve nové rampy šírky 1,45m. Jestvujúca rampa pre peších na pozemku parc. č. 4983/2 ostane taktiež zachovaná.

Námietka 5)
„Nesúhlasíme so zrušením parkoviska, na ktorom parkuje denne okolo 90-100 áut.“

Zamieta sa.

Zrušenie parkoviska nie je predmetom tohto stavebného konania. Námietku si mali účastníci konania uplatniť v územnom konaní.

Námietka 6)
„Parkovacie miesta, ktoré chcú vybudovať sú vlastne už teraz obsadené.“

Zamieta sa.

Spevnená plocha medzi zásobovacím tunelom a miestnou komunikáciou Pečnianska je v nevyhovujúcom stavebnotechnickom stave (nevyhovujúci sklon, nefungujúce odvodnenie, porušený betónový povrch), nie je to ani v súčasnosti vybudované ako parkovisko. Táto plocha nie je dopravným značením určená na parkovanie. Realizáciou objektu SO 18 sa vybuduje parkovisko v súlade s príslušnými technickými normami po obidvoch stranách Pečnianskej ulice, podľa projektu vypracovaného odborne spôsobilou osobou na projektovanie dopravných stavieb. Konečný stavebnotechnický stav bude vylepšený oproti jestvujúcemu stavu, pôvodný počet 25 parkovacích státi bude vyšší o 28 nových státí. Celkovo sa zrekonštruuje a novopostaví 53 parkovacích státí.

Námietka 7)
„Nesúhlasíme s odstránením zelených trávnatých plôch pri našom dome, zelene je aj tak málo.“

Vyhovuje sa.

Všetky jestvujúve stromy a kríky v rozsahu povoľovanej stavby ostanú zachované, priestor medzi navrhovanými parkovacími státiami a zásobovacím tunelom o šírke cca 3,8m bude zatrávnený.

Stavebník zaplatil správny poplatok vo výške 66,00 EUR podľa pol. 60 písm. g) zák.č. 145/1995 Z.z. o správnych poplatkoch v znení neskorších predpisov.

O d ô v o d n e n i e

	Dňa 18.9. 2009 spoločnosť GLOBAL design s.r.o., Strojárenská 1, 900 27 Bernolákovo predložila na tunajší úrad v zastúpení stavebníka MICROTECH, spol. s r.o., Hraničná 18, 821 05 Bratislava 2 žiadosť o stavebné povolenie na stavbu „Polyfunkčný komplex budov, Einsteinova ul., Bratislava - Petržalka“ obj. SO 18 Úprava parkovania a vjazdy na Pečnianskej ulici,  k.ú. Petržalka. Predmetom žiadosti o stavebné povolenie je 53 parkovacích státí pozdĺž komunikácie Pečnianska, chodník a rampy slúžiace pre prístup do polyfunkčného komlexu budov. Rozhodnutie o umiestnení stavby č. UKSP 2692-TX1/2007-Ze,Kch-31 z 30.8.2007, ktoré nadobudlo právoplatnosť 19.9.2007, vydala mestská časť Bratislava – Petržalka, Kutlíkova 17, 852 12 Bratilava.
Podľa  §60 ods.1) stavebného zákona, ak predložená žiadosť o stavebné povolenie, najmä dokumentácia neposkytuje dostatočný podklad na posúdenie navrhovanej stavby, alebo udržiavacích prác na nej, alebo ak sa v dokumentácii nedodržia podmienky územného rozhodnutia, vyzve stavebný úrad stavebníka, aby žiadosť v primeranej lehote doplnil, prípadne aby ju uviedol do súladu s podmienkami územného rozhodnutia a upozorní ho, že inak stavebné konanie zastaví. Po preskúmaní podania, špeciálny stavebný úrad zistil nedostatky, ktoré bránili vydaniu povolenia, preto konanie prerušil rozhodnutím č 12-09/16705/DG2/Za-1  z  20. októbra 2009 a vyzval stavebníka na doplnenie podania v lehote 90 dní. V určenej lehote sa stavebníkovi nepodarilo predložiť požadované doklady, preto pred uplynutím lehoty požiadal o jej predĺženie. Špeciálny stavebný úrad vyhovel žiadosti stavebníka, vyzval ho na úplné doplnenie dokladov a rozhodnutím č. 12-10/00456/DG2/Za-2                                                                                 zo dňa 4. februára 2010 prerušil konanie na dobu 90 dní. Pred uplynutím lehoty stavebník doplnil svoje podanie a predložil všetky doklady potrebné pre vydanie stavebného povolenia  objektu SO 18 Úprava parkovania a vjazdy na Pečnianskej ulici. Na základe predložených dokladov špeciálny stavebný úrad oznámil začatie stavebného konania verejnou vyhláškou oznámením č. 12-10/00456/DG2/5/Za-3 zo dňa 17.5.2010. 
V dňoch  28.5.2010 a 31.5.2010 podali na tunajší miestny úrad vlastníci bytov na Pečnianskej ul. č 5,7,9,11 v Bratislave, sťažnosť na porušenie vlastníckych práv pri výstavbe Polyfunkčného komplexu budov na Pečnianskej ulici. V tejto sťažnosti však nijako nepreukázali v čom sú ich vlastnícke práva porušené. Nakoľko povoľovaná stavba objektu SO 18 Úprava parkovania a vjazdy na Pečnianskej ulici spočíva na pozemkoch len vo vlastníctve Hlavného mesta SR Bratislava a stavebníka MICROTECH, spol. s r.o. a stavebník ku konaniu predložil všetky doklady, ktorými preukázal práva k pozemkom, na ktorých povoľovaná stavba spočíva, nebolo porušenie vlastníckych práv vlastníkov bytov zistené ani preukázané. Ďalej v sťažnosti obyvatelia Pečnianskej ulice nesúhlasia s tým, že v oznámení uverejnenom dňa 26.5.2010 na internete sa uvádza, že sa upúšťa od miestneho zisťovania a ústneho pojednávania, pretože sú stavebnému úradu dobre známe pomery staveniska. Podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, oznámenie o začatí konania má deklaratívny charakter, keďže konanie je začaté dňom, keď žiadosť bola doručená stavebnému úradu. Stavebný úrad oznámi začatie stavebného konania až keď preverí úplnosť žiadosti, prípadne ak stavebník žiadosť doplnil, t.j. až vtedy, keď ku konaniu boli predložené všetky doklady preukazujúce vlastnícke práva k pozemkom, na ktorých sa stavba realizuje a všetky stanoviská dotknutých orgánov a organizácií na základe ktorých je preukázané, že realizovaním stavby nebude ohrozené 

životné prostredie, nebudú porušené verejné záujmy, nebudú porušené žiadne vlastnícke práva, zákony a ostatné právne predpisy. 
Podľa zákona č. 71/1967 Zb. o správnom konaní (správny poriadok) v znení neskorších predpisov musí správny orgán vyhodnotiť zistenia a rozhodovať na základe spoľahlivo zisteného stavu vecí. Po miestnej obhliadke jestvujúceho stavu Pečnianskej ulice, ktorú vykonal špeciálny stavebný úrad v čase preskúmavania podkladov ku žiadosti a v čase pred vydaním oznámenia, sú mu dobre známe pomery staveniska. Je plne v  kompetencii stavebného úradu posúdiť, či žiadosť poskytuje dostatočný podklad na posúdenie navrhovanej stavby a či sú stavebnému úradu dobre známe pomery na stavenisku a tak podľa §61 ods.2) stavebného zákona upustiť od miestneho zisťovania a ústneho pojednávania. 
Keďže na stavbu objektu SO 18 Úprava parkovania a vjazdy na Pečnianskej ulici, ktorá sa má realizovať ako súčasť stavby „Polyfunkčný komplex budov, Einsteinova ul., Bratislava – Petržalka“ stavebník MICROTECH, spol. s r.o., Hraničná 18, 821 05 Bratislava 2, predložil všetky potrebné doklady týkajúce sa majetkoprávneho vysporiadania a súhlasné stanoviská od všetkých dotknutých orgánov, špeciálny stavebný úrad musel oznámiť začatie stavebného konania, nakoľko konaniu nebránila žiadna prekážka a nebolo teda opodstatnené nariaďovať ústne pojednávanie. Navrhovaná stavba je v súlade s platným územným rozhodnutím, stavebný úrad dal súhlas na vydanie stavebného povolenia objektu SO 18. Súčasne však oznámením verejnou vyhláškou dal špeciálny stavebný úrad možnosť účastníkom konania pred vydaním rozhodnutia nahliadnuť do podkladov a informovať sa na tunajšom úrade v čase stránkových hodín a to: v pondelok  od  8,00 hod. do 12,00 hod.  a  od  13,00 hod. do 17,00 hod., v stredu  od  8,00 hod. do 12,00 hod.  a od  13,00 hod. do 16,30 hod., v piatok  od  8,00 hod. do 12,00 hod., prípadne v inom dohodnutom termíne na tel.č.: 02/68 286 844. Oznámenie verejnou vyhláškou bol vyvesené po dobu 15 dní a po uplynutí tejto lehoty bolo ešte 7 pracovných dní na uplatnenie námietok. Túto lehotu špeciálny stavebný úrad považoval za dostatočnú na to, aby účastníci konania a dotknuté orgány mali možnosť sa k danému konaniu vyjadriť. Uvedená lehota dala možnosť účastníkom konania vyjadriť sa k stavbe v oveľa väčšom časovom rozsahu ako keby stavebný úrad nariadil jeden termín ústneho pojednávania. Sťažnosť teda špeciálny stavebný úrad považuje za neopodstatnenú.
Námietku týkajúcu sa stavebného riešenia povoľovaného objektu: „Nesúhlasíme so zrušením rampy pod terasou, ktorá slúži na pristavenie nákladných vozidiel (napr. pri sťahovaní, pri dovoze tovarov), ktoré sa pod terasu nezmestia. V jednom vchode býva 48 rodín x počet vchodov = jedna malá dedina.“ stavebný úrad zamietol z dôvodu, že súčasný sklon spevnenej plochy smerom k budove je nevyhovujúci, je v rozpore s príslušnými technickými normami pre parkovanie a nie je možné zosúladiť jeho odvodnenie s odvodnením novozrealizovaných parkovacích státí. Na sťahovanie a zásobovanie je možné využiť zachované jestvujúce prístupové rampy do zásobovacieho tunela. Námietke 4) „Nesúhlasíme so zrušením nájazdov pod terasou pre autá.“ stavebný úrad vyhovel. Jestvujúce nájazdové rampy na pozemkoch parc. č. 4984/1, 4978/1, 4977/2 budú zachované a pre peších budú vybudované dve nové rampy šírky 1,45m. Jestvujúca rampa pre peších na pozemku parc. č. 4983/2 ostane taktiež zachovaná. Námietka 5) „Nesúhlasíme so zrušením parkoviska, na ktorom parkuje denne okolo 90-100 áut.“ sa zamieta. Zrušenie parkoviska nie je predmetom tohto stavebného konania. Námietku si mali účastníci konania uplatniť v územnom konaní. Uvedené parkovisko na pozemku parc.č.5066/4 je v súkromnom vlastníctve stavebníka spoločnosti MICROTECH, s.r.o. Napriek tomu že bolo vybudované ako dočasné zo zatrávňovacích tvárnic a patrilo spoločnosti MICROTECH, s.r.o., mestská časť v procese územného konania uložila stavebníkovi ako povinnosť, náhradu za zabratie tohto parkoviska v počte 75 parkovacích miest s tým, že časť náhradných parkovacích miest 

bude obyvateľom k dispozícii v rámci novej stavby a ďaľšie náhradné parkovacie miesta budú vytvorené úpravou Pečnianskej ulice. Realizáciou vjazdov a pripojením polyfunkčného komplexu na Pečniansku ulicu bude z jestvujúceho parkoviska zrušených 10 parkovacích státí, ktoré budú nahradené na protiľahlej strane Pečnianskej ulice a mimo toho bude vybudovaných 28 nových státí. Celkovo bude novozrealizovaných a zrekonštruovaných 53 státí oproti jestvujúcim 25 státiam. Námietka 6) „Parkovacie miesta, ktoré chcú vybudovať sú vlastne už teraz obsadené.“ sa zamieta. Spevnená plocha medzi zásobovacím tunelom a miestnou komunikáciou Pečnianska je v nevyhovujúcom stavebnotechnickom stave (nevyhovujúci sklon, nefungujúce odvodnenie, porušený betónový povrch), nie je to ani v súčasnosti vybudovaná ako parkovisko. Táto plocha nie je dopravným značením určená na parkovanie. Realizáciou objektu SO 18 sa vybuduje parkovisko v súlade s príslušnými technickými normami po obidvoch stranách Pečnianskej ulice, podľa projektu vypracovaného odborne spôsobilou osobou na projektovanie dopravných stavieb. Konečný stavebnotechnický stav bude vylepšený oproti jestvujúcemu stavu. Námietke 7) „Nesúhlasíme s odstránením zelených trávnatých plôch pri našom dome, zelene je aj tak málo.“ sa vyhovuje. 	Všetky jestvujúce stromy a kríky v rozsahu povoľovanej stavby ostanú zachované, priestor medzi navrhovanými parkovacími státiami a zásobovacím tunelom o šírke cca 3,8m bude zatrávnený. 
Po doplnení dokladov a zapracovaní pripomienok do projektovej dokumentácie, špeciálny stavebný úrad skonštatoval, že stavba nie je v rozpore so záujmami spoločnosti a neboli zistené také dôvody, ktoré by bránili vydaniu stavebného povolenia, preto rozhodol tak, ako je uvedené vo výrokovej časti tohto rozhodnutia.

Poučenie

Proti tomuto rozhodnutiu je možno podať odvolanie do 15 dní odo dňa jeho doručenia, na mestskú časť Bratislava–Petržalka, Kutlíkova 17, 852 12 Bratislava 5. Toto rozhodnutie je preskúmateľné súdom až po vyčerpaní všetkých opravných prostriedkov.

                                                                                         Milan   F t á č n i k
                                                                                                  starosta

                                                                                     
Príloha: 1 x overená dokumentácia v stavebnom konaní - doručuje sa stavebníkovi.

Rozhodnutie sa doručuje:
Účastníkom konania:
1.	MICROTECH, spol. s r.o., Hraničná 18, 821 05 Bratislava 2, IČO 17 318 602
2.	Hlavné mesto SR Bratislava, primátor, Primaciálne nám. 1, 814 99 Bratislava 1
3.	SLOVNAFT, a.s., Vlčie hrdlo 1, 824 12 Bratislava
4.	Ing.  Richard Urban, R-PROJECT INVEST s.r.o., Znievska 16, 851 05 Bratislava 
Verejnou vyhláškou:
5.	Vlastníci bytov a nebytových priestorov  Pečnianska 9, 11, 851 01 Bratislava 5, na pozemkoch parc. č. 4972 a 4973, súpisné číslo 1211
6.	Vlastníci bytov a nebytových priestorov Pečnianska 5, 7, 851 01 Bratislava 5, na 
pozemkoch parc. č. 4971 a 4970, súpisné číslo 1215  
7.	Vlastníci bytov a nebytových priestorov Pečnianska 1, 3, 851 01 Bratislava 5, na   
      pozemkoch parc. č. 4968 a 4969, súpisné č. 1198
Dotknutým orgánom:
8.	Krajské riaditeľstvo PZ, Krajský dopravný inšpektorát, odd. dopravného inžinierstva, Špitálska 14, 811 08 Bratislava
9.	Technická inšpekcia, Holekova 3, 811 04 Bratislava 1
10.	Hlavné mesto SR Bratislava, ako cestný správny orgán (OD)- dopravné značenie,  Primaciálne nám. 1, 814 99 Bratislava 1
11.	Mestská časť Bratislava – Petržalka, ako príslušný cestný správny orgán (ÚRaD), orgán ochrany prírody (ŽP), správca (ref.investičný), stavebný úrad (ÚKaSP), TU 
12.	Obvodný úrad ŽP v Bratislave, odb. ochrany ovzdušia a odpadového hospodárstva, odbor  štátnej vodnej správy, Karloveská 2, 842 33 Bratislava 4
13.	Krajské riaditeľstvo Hasičského a záchranného zboru v Bratislave, Staromestská 6, 811 03 Bratislava 1
14.	Slovenský zväz telesne postihnutých, Ševčenkova 19, 851 01 Bratislava 5
15.	Únia nevidiacich a slabozrakých Slovenska, Sekulská 1, 842 50 Bratislava 4
16.	Slovenský plynárenský priemysel a.s., Mlynské nivy 44/a, 825 11 Bratislava 26
17.	Bratislavská vodárenská spoločnosť, a.s., Prešovská 48, 826 46 Bratislava 29
18.	Západoslovenská energetika a.s., Čulenova 6, 816 47 Bratislava 1
19.	Slovak Telecom, a.s., Karadžičova 10, 825 13 Bratislava 13
20.	UPC BROADBAND SLOVAKIA, s.r.o., Ševčenkova 36, 851 01 Bratislava 5
21.	Siemens s.r.o., Stromová 9, P.O.BOX 96, 830 07 Bratislava 3
Na vedomie:           
22.	GLOBAL design s.r.o., Strojárenská 1, 900 27 Bernolákovo IČO 43 980 911